
                        РЕПУБЛИКА БЪЛГАРИЯ
 ИНСПЕКТОРАТ КЪМ ВИСШИЯ СЪДЕБЕН СЪВЕТ
 гр. София 1301, ул. „Георг Вашингтон” № 17, тел.факс 989 48 66

АКТ

С РЕЗУЛТАТИ ОТ ИЗВЪРШЕНА ПРОВЕРКА

НА ВЪРХОВНИЯ АДМИНИСТРАТИВЕН СЪД
На основание чл. 58 от Закона за съдебната власт, съгласно приетия годишен план за провеждане на тематични проверки от Инспектората към Висшия съдебен съвет на съдилищата, прокуратурите и следствените отдели към окръжните прокуратури за 2009 г. и Заповед № 280/09.10.2009 г. на главния инспектор на Инспектората към Висшия съдебен съвет, се извърши тематична планова проверка по образуването, движението и приключването на делата във Върховния административен съд образувани  по реда  на чл. 38 от Закона за държавната собственост през 2008 г. и 2009 г.
Проверката е възложена на инспекторите Елка Христова Пенчева и Незабравка Иванова Стоева, и експертите-Атанас Христов Попов и Николай Ичев Илиев.
Срок за извършване на проверката от 12.10.2009 г. до 16.10.2009 г.

Цел и обхват на проверката – цялостен анализ и оценка на организацията по образуването и движението, както и приключването в установените срокове, на делата във Върховния административен съд образувани по чл. 38 от Закона за държавната собственост.
І. Проверка на организацията по образуването, движението и приключването на делата на основание чл. 54, ал. 1, т. 2 от ЗСВ.

             Бяха изискани и проверени делата, образувани през 2008 г. и 2009 г. с  правно основание чл. 38, ал. 3 от ЗДС:

 - адм. д. № 461/2008 г., III отделение . Образувано на 10.01.2008 г. по подадена жалба до ВАС срещу решение № 777/30.11.2007 г. на МС, обнародвано в ДВ на 19.12.2007 г. Делото е получено на 07.01.2008 г. във ВАС. С определение от 16.01.2008 г., постановено в закрито съдебно заседание, са приети доказателства с административната преписка, назначена съдебно-оценителна експертиза, конституирани страни: фонд „Републиканска пътна инфраструктура”, МФ, МРРБ - заинтересовани страни по чл. 154 от АПК. С определението МС е задължен да представи преписката по обжалваното решение и делото е насрочено за 10.04.2008 г. Назначено вещо лице Спас Милчев. В съдебно заседание от 10.04.2008 г. е даден ход на делото. Заинтересованите страни МФ и МРРБ не се явяват и не се представляват. Прието е експертното заключение и е назначена е допълнителна задача по съдебно оценителната експертиза, по оценката, предвид цените по сделки по представените нотариални актове от Фонд "Републиканска пътна инфраструктура". Допуснато е събирането и на други доказателства и делото е отложено за нова дата с ново призоваване на страните. Депозирана допълнителна-оценителна експертиза и делото е насрочено за 12.06.2009 г. В съдебно заседание от тази дата е допусната тройна съдебно - оценителна експертиза по искане на представителя на МС и делото отново е отложено за друга дата, като на основание чл. 137, ал. 7 от АПК на страните, призовани редовно, не се изпращат последващи призовки. Ново съдебно заседание е проведено на 18.09.2008 г., в което е приета тройната съдебно-оценителна експертиза, даден е ход по същество и делото е обявено за решаване. Постановено Решение № 10009/03.10.2008 г., с което е изменено обжалваното решение на МС, като е увеличена оценката на имота от 227 983 лв. на 925863,00 лв., изцяло по заключението на тройната експертиза. МС е осъден да заплати разноски в размер на 500,00 лв. Обжалваното решение на МС, касае имот, находящ се в района на кв. „Челопечене”. Съгласно решението на ВАС е определена цена от 95.44 лв. на кв. м. 
 - адм. д. № 462/2008 г., III отделение е образувано на 10.01.2008 г. по жалба срещу решение № 777/30.11.2007 г. на МС, обнародвано в ДВ на 11.12.2007 г. Жалбата е депозирана в МС на 07.01.2007 г. и изпратено на ВАС на 09.01.2007 г. Определение от 15.01.2008 г. по хода на делото, постановено в закрито заседание, са конституирани като заинтересовани страни РПИ, МФ и МРРБ, приети са доказателства с административната преписка. Експертизата изготвена от вещо лице Борислав Савов, депозирана във ВАС на 26.02.2008 г. Делото е насрочено в открито съдебно заседание за 27.02.2008 г. В съдебното заседание от 27.02.2008 г. МРРБ и МФ, редовно призовани, не се явяват. Представената експертиза не е оспорена от представителя на МС - юрисконсулт Милошева, даден ход на делото по същество. Постановено Решение № 3432/25.03.2008 г., с което е изменена оценката в решението на МС от 2 657,00 лв. на 6 767,00 лв.  по 55,00 лв. на кв. м. 
 - адм. д. № 463/2008 г., III отделение . Образувано на 10.01.2008 г. по жалба срещу решение на МС от 21.11.2007 г., обнародвано в ДВ на 11.12.2007 г. Жалбата е постъпила в МС на 20.12.2007 г. На 09.01.2008 г. МС е изпратил административната преписка във ВАС. С определение от 24.01.2008 г. по хода на делото, постановено в закрито заседание, са приети доказателствата, представени с административната преписка, назначена съдебно-оценителна експертиза и конституирани заинтересовани страни-РПИ, МФ и МРРБ. МС задължен да представи преписката само по отчуждения имот. Молба от 08.01.2008 г. от жалбоподателя за оттегляне на жалбата. С определение № 1585/12.02.2008 г. е прекратено производството по делото на това основание по чл. 159, т. 8, вр. с чл. 155 от АПК.
 - адм. д. № 464/2008 г., III отделение е образувано на 10.01.2008 г. по жалба, постъпила във ВАС на 20.12.2007 г. срещу Решение № 777 на МС от 30.11.2007 г. (публ. ДВ, бр. 104 от 11.12.2007 г.). Резолюция от 01.12.2007 г. да се изпрати по компетентност на МС за комплектоване на административната преписка. На 09.01.2008 г. преписката е изпратена във ВАС. С определение от 15.01.2008 г. по хода на делото, постановено в закрито заседание, приети доказателства, конституирани заинтересованите страни МФ, МРРБ, РПИ. С определението е указано на РПИ да представи копие от експертната оценка; че е внесено в търговска банка определеното с административния акт обезщетение за процесния имот, а така също и доказателства за публикация в два централни ежедневника, с която са уведомени собствениците на отчуждените имоти в коя търговска банка е внесено обезщетението, определено с Решение № 777/2007 г. и за началната дата, от която започва изплащането му. На 28.01.2008 г. по делото е постъпила молба, по реда на чл. 119, ал. 2 от ГПК/отм./, за отказ от жалбата. С определение 0 1297/06.02.2008 г., на основание чл. чл. 159, т. 8 от АПК, жалбата е оставена без разглеждане и производството по делото е прекратено.
 - адм. д. № 465/2008 г., III отделение. Образувано на 10.01.2008 г. по жалба срещу решение на № 777 на МС от 30.11.2007 г., обнародвано в ДВ, бр. 104/2007 г./. Жалбата е подадена до ВАС на 21.12.2007 г. Резолюция от 03.01.2008 г. за изпращане на МС за комплектоване на административната преписка, получена в МС на 07.01.2008 г. Преписката изпратена от МС на ВАС на 09.01.2008 г. С определение от 23.01.2008 г. по хода на делото, постановено в закрито заседание, са приети доказателствата по административната преписка, указано е внасяне на депозит за експертиза, след което делото да се докладва за определяне на вещо лице. С определението са конституирани заинтересовани страни. За вещо лице по делото е определен Борислав Савов, депозирал експертизата на 18.06.2008 г. Делото е насрочено в открито съдебно заседание за 25.06.2008 г. В съдебно заседание от тази дата страните редовно призовани, МРРБ не се явява. Прието е експертното заключение, като същото не е оспорено от процесуалния представител на МС. На делото е даден ход по същество и е обявено за решаване. Постановено Решение № 8520/09.07.2008 г., с което определената от МС оценка е увеличена от 4532,0 лв. на 9 777,00 лв. /по 49,00 лв. на кв. м./
 - адм. д. № 466/2008 г., III отделение е образувано на 10.01.2008 г. по жалба срещу решение № 777/30.11.2007 г. на МС. Жалбата е подадена до ВАС на 21.12.2007 г. Резолюция на съда за изпращане на МС за комплектоване на административната преписка. Получено в МС на 07.01.2008 г. МС е комплектовал и изпратил преписката на 09.01.2008 г. във ВАС. С определение по хода на делото от 18.01.2008 г., постановено в закрито заседание, са приети представените с административната преписка доказателства, конституирани заинтересовани страни, допусната експертиза и определено вещо лице-Димитър Бошнаков. Дадени са указания след внасяне на определения депозит за вещо лице, делото да бъде докладвано за насрочване в открито съдебно заседание. По делото е депозирана на 04.02.2008 г., с която жалбата е оттеглена. С определение № 1619/12.02.2008 г., на основание чл. 159, т. 8 от АПК, молбата е оставена без разглеждане и производството по делото е прекратено. С обжалваното решение на МС е определена цена на имот от 21,00 лв. на кв. м.
 - адм. д. № 467/2008 г., III отделение е образувано на 10.01.2008 г. по жалба срещу решение № 777/30.11.2007 г. на МС. Жалбата до ВАС е постъпила на 21.12.2007 г. С резолюция от 03.01.2008 г. е указано изпращането й на МС за комплектоване на административната преписка. С определение по хода от 24.01.2008 г., постановено в закрито заседание, е конституирана РПИ, назначена съдебно-оценителна експертиза, определен е Димитър Бошнаков за вещо лице и е указано делото, след внасяне на определения депозит, да се докладва за насрочване в открито съдебно заседание. Делото е насрочено в открито съдебно заседание за 03.04.2008 г. В съдебно заседание от тази дата е даден ход на делото, приета независима експертна оценка от фонд „РПИ”. По делото, за всички заинтересовани, се явяват процесуални представители, с изключение на МРРБ. По делото е възложена допълнителна задача на вещото лице и е отложено за нова дата с ново призоваване на страните. Следващо съдебно заседание е проведено на 05.06.2008 г. На тази дата, по искане на процесуалния представител на МФ, е поставена допълнителна задача и делото отложено за 04.12.2008 г., като е указано, че на основание чл. 137, ал. 7 от АПК, не се изпращат последващи призовки. На 04.12.2008 г. на основание § 33 от Закона за изменение и допълнение на Закона за пътищата (ДВ, бр. 69 от 05.08.2008) във връзка с преобразуването на Фонд "Републиканска пътна инфраструктура" е допусната поправка в наименованието, като в списъка на лицата за призоваване вместо Фонд "Републиканска пътна инфраструктура", е вписана за призоваване Национална агенция "Пътна инфраструктура". В същото съдебно заседание е даден ход по същество. Постановено е Решение № 14191/18.12.2008 г., с което е увеличено определеното с решението на МС обезщетение от 26551,00 лв. лв. на 75944,00 лв. С решението на ВАС е формирана цена от по 62,30 лв. на кв. м. за имота, находящ се в с. Долни Богоров. В решението са изложени мотиви за причините, поради които не се приема по-високата цена на кв. м., посочена от вещото лице.
 - адм. д. № 468/2008 г., III отделение е образувано по жалба срещу решение № 777/30.11.2007 г. на МС. Жалбата до ВАС е постъпила на 21.12.2007 г. С резолюция от 03.01.2008 г. е указано изпращането й на МС за комплектоване на административната преписка. С определение по хода от 17.01.2008 г., постановено в закрито заседание, са приети представените с административната преписка доказателства, назначена съдебно-оценителна експертиза и определен за вещо лице Атанас Русков, конституирани заинтересовани страни и е указано на инвеститора - Фонд „РПИ” да представи копие от независимата експертна оценка, решението за промяна предназначението на имота, данни кога е възложена за изпълнение оценката на фирмата-оценител и доказателства, че определеното с решението на МС обезщетение е изплатено. Делото е насрочено в открито съдебно заседание за 12.05.2008 г. На тази дата е даден ход на делото, прието е експертното заключение, поставена допълнителна задача и делото е отложено при условията на чл. 137, ал. 7 от АПК. Допълнителната задача е възложена по инициатива на съда - действителна пазарна стойност на имота. Средна пазарна цена - 62,98 лв. на кв. м., като са използвани пет реализирани сделки за периода в землището. По делото е представено удостоверение за данъчна оценка на отчуждения имот – налице е ниска данъчна оценка - за ниви и земеделски имоти. Делото насрочено за 10.11.2008 г., на която дата не се явяват представители на МФ и МРРБ. Даден е ход по същество и делото е обявено за решаване. Постановено е решение № 13282/04.12.2008 г., с което е изменена определената в решението на МС оценка от 3797,00 лв. на 7917,00 лв.
 - адм. д. № 469/2008 г., III отделение е образувано на 10.01.2008 г. по жалба срещу решение № 777/30.11.2007 г. на МС. Жалбата до ВАС е постъпила на 21.12.2007 г. С резолюция от 03.01.2008 г. е указано изпращането й на МС за комплектоване на административната преписка. С определение по хода от 16.01.2008 г., постановено в закрито заседание, на основание чл. 158, ал. 5, вр. с чл. 150, ал. 1, т. 1 и т. 8 от АПК, производството е оставено  без движение и дадени указания на жалбоподателите за подписване на жалбата и за посочване на точни адреси. С резолюция от 07.04.2008 г. е даден нов 7-дневен срок, поради неотстраняване на нередовностите. С определение от 20.05.2008 г., постановено в закрито заседание, са приети доказателствата, представени с административната преписка, конституирани заинтересовани страни и делото е насрочено за 17.09.2008 г. Постановено решение № 10010/03.10.2008 г., с което е увеличена определената оценка от 24 896,00 лв. на 76377,00 лв. В експертното заключение вещото лице е посочило цена от 92,69 лв. на кв. м. за сравнение определената цена по предходното дело, тъй като и двата имота се намират в едно и също землище на с. Долни Богоров.
 - адм. д. № 470/2008 г., III отделение . Образувано на 10.01.2008 г. по жалба срещу решение № 777/30.11.2007 г. на МС. Жалбата до ВАС е постъпила на 21.12.2007 г. С резолюция от 03.01.2008 г. е указано изпращането й на МС за комплектоване на административната преписка. С определение по хода от 17.01.2008 г., са приети представените с административната преписка доказателства, конституирани заинтересовани страни, указано е на фонд „РПИ” да представи независима експертна оценка, назначена съдебно-оценителна експертиза и назначен Росен Пандев за вещо лице. С резолюция от 18.02.2008 г., по молба на вещото лице от 14.02.2008 г., е заменено с Йордан Найденов. Делото е насрочено в открито съдебно заседание за 25.02.2008 г. На основание постъпила молба от вещото лице от 25.02.2008 г., за отлагане на делото, поради невъзможност за изготвяне на експертизата, с оглед кратките срокове,  делото е отложено за друга дата при условията на чл. 137, ал. 7 от АПК. Насрочено е едва за 26.01.2009 г. /приблизително след 1 година/. Заключението е представено на 06.10.2008 г. В съдебно заседание от 26.01.2009 г. процесуален представител на МРРБ не се явява. НА ”ПИ” възразява срещу приемането на заключението, поставена е допълнителна задача, а делото е насрочено за нова дата, при условията на чл. 137, ал. 7 от АПК. На 23.03.2009 г. е прието заключението на вещото лице, представени са нови доказателства-нотариален акт за сходна оценка от НА ”ПИ” и допусната нова допълнителна задача. Делото насрочено за 15.06.2009 г., на която дата е даден ход по същество. Постановено Решение № 8385/24.06.2009 г., с което е увеличена оценката от 53568,00 лв. на 100582,00 лв. /56,79 лв. на кв. м. /.
 - адм. д. № 537//2008 г., III отделение е образувано на 14.01.2008 г. по жалба срещу решение № 779/30.11.2007 г. на МС. Жалбата до ВАС е постъпила на 03.01.2008 г. С резолюция от 07.01.2008 г. е указано изпращането й на МС за комплектоване на административната преписка. С определение по хода от 14.01.2008 г. по хода на делото, постановено в закрито заседание, са приети представените с административната преписка доказателства, назначена съдебно-оценителна експертиза за вещо лице е определен Борислав Савов и делото е насрочено за 21.04.2008 г. Без причина делото е пренасрочено за 09.06.2008 г. /Неясна резолюция на списъка за призоваването на 09.06.2008 г. - стр. 108 от делото. На 05.06.2008 г. е депозирана експертизата./ В съдебно заседание, проведено на 09.06.2008 г., е прието експертното заключение и даден ход на делото по същество. Постановено Решение № 8526/09.07.2008 г., с което е увеличена оценката, направена с атакуваното решение на МС, от 9354,00 лв. на 33482,00 лв.
 - адм. д. № 539//2008 г., III отделение е образувано на 14.01.2008 г. по жалба срещу решение № 779/30.11.2007 г. на МС. Жалбата до ВАС е постъпила на 03.01.2008 г. С резолюция от 07.01.2008 г. е указано изпращането й на МС за комплектоване на административната преписка. Изпратена на МС на 10.01.2008 г. С определение по хода от 16.01.2008 г., постановено в закрито заседание, са приети представените с административната преписка доказателства, конституирани са заинтересовани лица и делото е насрочено в открито съдебно заседание за 21.04.2008 г. Делото е пренасрочено за 09.06.2008 г. Постановено Решение № 8523/09.07.2008 г., с което е увеличена определената с атакуваното решение на МС оценка от 7722,00 лв. на 27630,00 лв. /по 7,36 лв. на кв. м./
 - адм. д. № 802/2008 г., III отделение . Образувано на 17.01.2008 г. по жалба срещу решение № 777/30.11.2007 г. на МС. Жалбата до ВАС е постъпила на 09.01.2008 г. С резолюция от 10.01.2008 г. е указано изпращането й на МС за комплектоване на административната преписка. На 16.01.2008 г. МС е върнал комплектованата преписка. С определение по хода на делото, постановено в закрито заседание, са приети представените с преписката доказателства, конституиране на заинтересовани страни, определено вещо лице - Борислав Савов и насрочено в открито съдебно заседание за 28.05.2008 г. В съдебно заседание, от тази дата, МРРБ и МФ не се явяват. Прието заключението на вещото лице и даден ход по същество. Постановено Решение № 8377/07.07.2008 г., с което е увеличена оценката от 44165,00 лв. на 101 231,00 лв. /по 141,61 лв. на кв. м./.
 - адм. д. № 1031/2008 г., III отделение е образувано на 22.01.2008 г. по жалба за обявяване нищожността на решение № 816/24.11.2006 г. на МС. Жалбата до ВАС е постъпила на 21.01.2008 г. Изложено е оплакване, че не е посочено името на действителния собственик на отчуждения имот. С определение по хода на делото от 24.01.2008 г. са конституирани заинтересовани страни и делото е насрочено в открито съдебно заседание за 20.02.2008 г. В съдебно заседание от тази дата е даден ход по същество. Постановено Решение № 3248/21.03.2008 г. с което е отхвърлена жалбата като неоснователна. Решението е обжалвано пред петчленен състав на ВАС. Петчленен състав е образувал дело на 24.04.2008 г. Насрочено е открито съдебно заседание за 19.06.2008 г. С определение № 7763/26.06.2008 г., петчленният състав на ВАС е отменил определението за даване ход по същество и е оставил жалбата без разглеждане като недопустима.
 - адм. д. № 1574/2008 г., III отделение е образувано по жалба срещу решение № 888/28.12.2007 г. на МС. Жалбата е постъпила в МС на 30.01.2008 г. и изпратена във ВАС на 31.01.2008 г. С определение от 11.02.2008 г. по хода на делото, постановено в закрито заседание, са приети представените с административната преписка доказателства, конституирани заинтересовани страни, определено вещо лице - Димитър Бошнаков и делото насрочено в открито съдебно заседание за 18.04.2008 г. На тази дата делото е отложено, с ново призоваване, поради невъзможност вещото лице да изготви заключението. В съдебно заседание, проведено на 24.09.2008 г., не се явява представител на МС, МРРБ, МФ и Национална компания "Железопътна инфраструктура". На делото е даден ход по същество. Постановено е Решение № 11362/29.10.2008 г., с което е отменено решението на МС и преписката е върната на административния орган за постановяване на решение във връзка с дадените указания и мотивите на решението. Решението на МС е отменено като е прието, че в същото не е посочен действителния собственик на отчуждения имот. Това оплакване в жалбата не е направено. Отмяната е направена по реда на служебното начало – чл. 168, ал. 1 от АПК.
 - адм. д. № 1576/2008 г., III отделение е образувано по жалба срещу решение № 888/28.12.2007 г. на МС. Жалбата е постъпила в МС на 30.01.2008 г. и изпратена във ВАС на 31.01.2008 г. С определение от 19.02.2008 г. по хода на делото, постановено в закрито заседание, са конституирани заинтересовани страни и делото е насрочено в открито съдебно заседание за 12.05.2008 г. За вещо лице е определен Димитър Бошнаков. В съдебно заседание от тази дата не се явяват представители на МС и Министерство на транспорта. Вещото лице е посочило цена от по 10,12 лв. на кв. м. В съдебно заседание от 06.10.2008 г. е даден ход по същество. Постановено Решение № 11144/27.10.2008 г., с което определената оценка е увеличена от 4458,00 лв. на 55 214,00 лв. 
 - адм. д. № 105/2008 г., III отделение е образувано на 03.01.2008 г.по жалба срещу решение № 777/30.11.2007 г. на МС. Жалбата е постъпила в МС на 21.12.2007 г. и изпратена във ВАС на 28.12.2007 г. С определение от 17.01.2008 г. по хода на делото, постановено в закрито заседание, са конституирани заинтересовани страни, назначена съдебно-оценителна експертиза и определено вещо лице - Димитър Бошнаков. Делото е насрочено в открито съдебно заседание за 27.03.2008 г. На тази дата е даден ход по същество. Вещото лице е дало заключение за цени от по 38,62 лв. на кв. м. в местноста „Герена”- Постановено Решение № 4688/21.04.2008 г., с което е увеличена определената в решението на МС цена от 12114,00 лв. на 45958,00 лв.
 - адм. д. № 106/2008 г., III отделение е образувано на 03.01.2008 г.по жалба срещу решение № 777/30.11.2007 г. на МС. Жалбата е постъпила в МС на 21.12.2007 г. и изпратена във ВАС на 28.12.2007 г. С определение от 11.01.2008 г. по хода на делото, постановено в закрито заседание, са приети представените с административната преписка доказателства, конституирани заинтересовани страни и делото е насрочено в открито съдебно заседание за 20.02.2008 г. За вещо лице по делото е определен Борислав Савов. В съдебно заседание от тази дата не се явява процесуален представител на МРРБ. Даден ход по същество на делото и постановено Решение № 3503/25.03.2008 г., с което е увеличена оценката от 258991,00 лв. на 366829,00 лв. /46,00 лв. на кв. м. /.

 - адм. д. № 108/2008 г., III отделение е образувано на 03.01.2008 г.по жалба срещу решение № 777/30.11.2007 г. на МС. Жалбата е постъпила в МС на 21.12.2007 г. и изпратена във ВАС на 28.12.2007 г. С определение от 23.01.2008 г. по хода на делото, постановено в закрито заседание, са приети представените с административната преписка доказателства, конституирани са заинтересовани страни назначена съдебно-оценителна експертиза и делото насрочено в открито съдебно заседание за 17.04.2008 г. На тази дата е възложено изготвяне на допълнителна експертиза на вещото лице Димитър Бошнаков и делото е насрочено за 02.10.2008 г. В съдебно заседание, проведено на 02.10.2008 г., е даден ход по същество на делото. Постановено Решение № 11130/27.10.2008 г., с което и увеличена определената от МС оценка от 44 957, 00 лв. на 119 180,00 лв. С определение № 12254/14.11.2008 г. е извършена поправка на явна фактическа грешка.
 - адм. д. № 109/2008 г., III отделение . Образувано на 03.01.2008 г.по жалба срещу решение № 779/30.11.2007 г. на МС. Жалбата е постъпила в МС на 21.12.2007 г. и изпратена във ВАС на 28.12.2007 г. С определение от 21.01.2008 г. по хода на делото, постановено в закрито заседание, са приети представените с административната преписка доказателства, конституирани са  заинтересовани страни, назначена експертиза с вещо лице Йордан Найденов и са дадени указания на Фонд „РПИ” да представи копие от независима експертна оценка и доказателства, че е внесъл в търговска определеното с административния акт обезщетение за процесния имот. Делото е насрочено в открито съдебно заседание за 07.04.2008 г. На тази дата производството е отложено, поради неизготвяне на експертното заключение. В съдебно заседание от 06.10.2008 г. е даден ход по същество. Постановено решение № 11175/27.10.2008 г., с което е изменена определената оценка от 6601,00 лв. на 23850,00 лв. /19,25 лв. на кв. м./.

 - адм. д. № 111/2008 г., III отделение е образувано на 03.01.2008 г.по жалба срещу решение № 779/30.11.2007 г. на МС. Жалбата е постъпила в МС на 27.12.2007 г. и изпратена във ВАС на 28.12.2007 г. С определение от 15.01.2008 г. по хода на делото, постановено в закрито заседание, са приети представените с административната преписка доказателства, конституирани са заинтересовани страни и делото е насрочено в открито съдебно заседание за 03.04.2008 г. В първото съдебно заседание е поставена допълнителна задача на вещото лице Спас Милчев и делото е насрочено за 12.06.2008 г. На 12.06.2008 г. е даден ход по същество. Постановено Решение № 9100/04.08.2008 г., с което съдът е изменил определената оценка от 416,00 лв. на 8 563,00 лв. 
 - адм. д. № 114/2008 г., III отделение е образувано на 03.01.2008 г.по жалба срещу решение № 777/30.11.2007 г. на МС. Жалбата е постъпила в МС на 27.12.2007 г. и изпратена във ВАС на 28.12.2007 г. С определение от 10.01.2008 г. по хода на делото, постановено в закрито заседание, са приети представените доказателства и е указано, след внасяне на депозит за вещо лице, делото да се докладва за насрочване в открито съдебно заседание. Първо открито съдебно заседание проведено на 21.05.2008 г. За вещо лице съдът е определил Борислав Савов. На 21.05.2008 г. МРРБ и МФ не се представляват, указано е на фонд „РПИ” да представи независима експертна оценка. Делото е насрочено за 21.10.2008 г. без резолюция. На посочената дата съдът е дал ход по същество. Постановено Решение № 461/123.01.2009 г., с което е изменено паричното обезщетение от 18 309,00 лв. на 39 499,00 лв.
 - адм. д. № 117/2008 г., III отделение е образувано на 03.01.2008 г.по жалба срещу решение № 777/30.11.2007 г. на МС. Жалбата е постъпила в МС на 20.12.2007 г. и изпратена във ВАС на 27.12.2007 г. С определение от 10.01.2008 г. по хода на делото, постановено в закрито заседание, са конституирани заинтересовани страни, назначена съдебно-техническа експертиза и определено вещо лице-Димитър Бошнаков. Указано е, след внасяне на определения за вещото лице депозит, делото да се докладва за насрочване в открито съдебно заседание. Насрочено в открито съдебно заседание за 17.03.2008 г. Без посочена причина, делото е пренасрочено за 19.03.2008 г. В съдебното заседание от 19.03.2008 г. не се явяват процесуални представители за Министерството на транспорта и МРРБ. Представената експертиза е оспорена от адвоката на жалбоподателя и по негово искане е допусната тройна експертиза, с участието на Д. Бошнаков. В ново съдебно заседание, проведено на 18.06.2008 г., е даден ход по същество. Постановено Решение № 8573/10.07.2008 г., с което е увеличен размера на обезщетението от 21 995,00 лв. на 44 408,00 лв.
 - адм. д. № 118/2008 г., III отделение е образувано на 03.01.2008 г.по жалба срещу решение № 777/30.11.2007 г. на МС. Жалбата е постъпила в МС на 21.12.2007 г. и изпратена във ВАС на 27.12.2007 г. С определение от 17.01.2008 г. по хода на делото, постановено в закрито заседание, са конституирани заинтересовани страни, назначена експертиза и определено вещо лице-Димитър Бошнаков. Указано е, след внасяне на определения депозит за вещо лице, делото да се докладва за насрочване. Насрочено в открито съдебно заседание за 24.04.2009 г. В съдебно заседание от тази дата, МРРБ, МФ и фонд „РПИ” не изпращат представители, даден ход по същество и делото обявено за решаване. Постановено Решение № 6066/26.05.2008 г., с което е увеличено определеното обезщетение от 4443,00 лв. на 13297,00 лв. /65,18 лв. на кв. м./.
 - адм. д. № 5287/2007 г., III отделение е образувано на 05.06.2007 г. по жалба срещу решение № 816/24.11.2006 г. /ДВ бр. 98/ 05.12.2006 г./ на МС. Жалбата е постъпила в МС на 02.06.2007 г. и изпратена във ВАС на 04.06.2007 г. С определение от 12.06.2007 г. по хода на делото, постановено в закрито заседание, са приети представените доказателства, конституирани заинтересовани страни, назначена експертиза и е указано, след внасяне на депозит за вещо лице, делото да се докладва за насрочване и определяне на вещо лице. Делото е насрочено в открито съдебно заседание за 11.10.2007 г. За вещо лице е определена Капка Чернева. В съдебно заседание от 11.10.2007 г. е направено възражение за недопустимост на жалбата, поради просрочие. В първото съдебно заседание е даден ход по същество. Постановено решение № 10838/06.11.2007 г., с което е отхвърлена жалбата, поради просрочие, и производството по делото е прекратено. Решението е обжалвано, като е постановено определение № 875/24.01.2008 г., петчленен състав, с което е оставено в сила обжалваното решение. Липсва акт на съда, който да определя вещото лице. Името на вещото лице е само изписано в списъка за призоваване и не става ясно, кой определя вещото лице.
 - адм. д. № 2925/2008 г., III отделение. Образувано на 04.03.3008 г.по жалба срещу решение № 816/24.11.2006 г. /ДВ бр. 98/ 05.12.2006 г./ на МС. Жалбата е подадена във ВАС на 28.02.2008 г. Делото е насрочено в открито съдебно заседание за 06.10.2008 г. В съдебно заседание от тази дата МРРБ не изпраща представител, даден ход по същество. Постановено Решение № 11308/31.10.2008 г., с което жалбата е отхвърлена. Жалбата е с правно основание чл. 39, ал. 3 от ЗДС за отмяна на отчуждаването, ако в 6 месечен срок собственикът не бъде обезщетен.

 - адм. д. № 5238/2008 г., III отделение е образувано на 15.04.2008 г. по жалба срещу решение № 651/08.10.2007 г. /ДВ, бр. 83/16.10.2007 г./ на МС. Жалбата е постъпила в МС с определение от 27.05.2008 г. по хода на делото, постановено в закрито заседание, са приети представените доказателства, конституирани заинтересовани страни, назначена експертиза и е указано, след внасяне на депозит, делото да се докладва за насрочване. Делото е насрочено в открито съдебно заседание за 04.06.2008 г., за вещо лице е определен Борислав Савов. В съдебно заседание от тази дата МРРБ не изпраща представител и е даден ход по същество. Постановено Решение № 8504/09.07.2008 г., с което е увеличено обезщетението от 41544,00 лв. на 134398,00 лв. Цената е определена като за урбанизирана територия, като  при определянето й е използвана и една сделка, реализирана от  Столична община - по 207,73 лв. на кв. м.
 - адм. д. № 7994/2008 г., III отделение е образувано по жалба срещу решение № 645/30.08.2006 г. на МС. Жалбата е постъпила в МС на 08.05.2008 г. С резолюция, без дата, е указано да се изпрати на МС за комплектоване на преписката. Жалбата е с правно основание по чл. 39, ал. 3 от ЗДС. Делото е насрочено в открито съдебно заседание за 27.11.2008 г. В същото съдебно заседание МРРБ и МФ не изпращат представители и е даден ход по същество. Постановено Решение № 13704/11.12.2008 г., с което е отхвърлена жалбата.
 - адм. д. № 8999/2008 г., III отделение е образувано на 16.07.2008 г. по жалба срещу решение № 779/30.11.2007 г. на МС, обн. В ДВ, бр. 104/2007 г. Жалбата е постъпила на 01.07.2008 г. С резолюция без дата е указано да се изпрати на МС за комплектоване на преписката. Преписката е получена във ВАС на 15.07.2008 г. Делото е насрочено в открито съдебно заседание за 28.01.2009 г., в което МРРБ не изпраща представител. В същото съдебно заседание е даден ход по същество. Постановено е Решение № 2181/17.02.2009 г., с което е отменено отчуждаването, тъй като съдът е приел, че не е изплатено обезщетение.
 - адм. д. № 1901/2009 г., III отделение е образувано на 09.02.2009 г. срещу Решение № 854/30.12.2008 г. на МС. С определение от 27.02.2009 г. производството по делото е прекратено, тъй като е налице жалба без предмет, а поправката на очевидната фактическа грешка, съгласно чл. 62 от АПК, е от компетентността на административния орган.
 - адм. д. № 7749/2009 г., III отделение е образувано на 07.06.2009 г. по жалба, подадена до ВАС на 27.05.2009 г. С резолюция от 29.05.2009 г. е указано изпращането й на МС за комплектоване на административната преписка. Върната във ВАС на 05.06.2009 г. Подадена молба на 08.06.2009 г. по чл. 155, ал. 3 от АПК /оттегляне/. С определение № 7832/12.06.2009 г. жалбата е оставена без разглеждане и е прекратено производството по делото.
 - адм. д. № 6643/2007 г. ., III отделение.  Образувано на 16.07.2007 г. по жалба, подадена до ВАС на 05.07.2007 г. С резолюция от 06.07.2007 г. е указано изпращането й във ВАС за комплектоване на административната преписка. Върната във ВАС на 12.07.2007 г. Делото е насрочено в открито съдебно заседание за 23.01.2008 г. В съдебно заседание, след като съдът е констатирал просрочие на жалбата, я оставя без разглеждане и прекратява производството. Протоколното определение е обжалвано пред петчленен състав на ВАС. С определение от 22.05.2008 г. съдът е потвърдил обжалваното определение.
 - адм. д. № 7906/2008 г., III отделение е образувано по реда на чл. 39, ал. 3 от ЗДС, с искане за отмяна на отчуждаване. Съдът е постановил Решение № 1409/02.02.3009 г., с което е приел, че искането за отмяна на отчуждаването на одържавения с Решение № 777 на Министерския съвет на Република България от 2007 г. имот се явява неоснователно с оглед изплатено обезщетение. Петчленен състав на ВАС отменя, за това, че обезщетението не е било изплатено в 6 месечен срок.
- адм. д. № 8229/2007 г., III отделение е прекратено поради просрочие на жалбата.
 - адм. д. № 1577//2008 г., III отделение е образувано на 05.02.2008 г. по жалба срещу решение № 888/28.12.2007 г. на МС, обн в ДВ, бр. 4/15.01.2007 г. Жалбата е подадена до ВАС на 28.01.2008 г., чрез МС, и получена  във ВАС на 31.01.2008 г. В жалбата няма оплакване за решението е незаконосъобразно, в частта относно отчуждаването и не се търси отмяна на решението. С определение от 12.02.2008 г. по хода, постановено в закрито заседание, са приети доказателства, конституирани заинтересовани страни, назначена е съдебно-оценителна експертиза. За вещо лице е назначен Димитър Бошнаков и делото е насрочено в открито съдебно заседание за 08.05.2008 г. В съдебно заседание МФ, МРРБ, фонд „РПИ” не изпращат представители, даден ход по същество. Постановено решение № 6065/26.05.2008 г., с което е отменено обжалваното решение на МС, тъй като, съгласно чл. 34, ал. 1 от ЗДС, не е посочено името на действителния собственик. Преписката е върната на МС за нова процедура по отчуждаване на имота.  
 - адм. д. № 1653//2008 г., III отделение е образувано на 06.02.2008 г. по жалба срещу решение № 777/30.11.2007 г. на МС. Жалбата е  изпратена от МС  на ВАС на 24.01.2008 г. С определение от 08.02.2008 г.  постановено в закрито заседание, са приети доказателства, конституирани заинтересовани страни и указано, след внасяне на депозит, да се докладва за определяне на вещо лице и насрочване в открито съдебно заседание. Насрочено в съдебно заседание за 25.06.2008 г., за вещо лице е определена Теодора Дачева /няма съдебен акт, определящ  вещото лице/. В съдебно заседание МРРБ не изпраща представител, даден ход по същество. Постановено решение № 8499/09.07.2008 г., с което е увеличено паричното обезщетение от 5995,00 лв. на 29600,00 лв.
 - адм. д. № 354//2008 г., III отделение е образувано на 08.01.2008 г. по жалба срещу решение № 779/30.11.2007 г. на МС. Жалбата изпратена до ВАС на 27.12.2007 г. С резолюция от 03.01.2008 г. е указано изпращане на МС за комплектоване на административната преписка. С определение от 08.02.2008 г. по хода на делото, постановено в закрито заседание, са приети доказателства, назначена експертиза и указано, след внасяне на депозит за вещо лице, да се докладва за насрочване в открито съдебно заседание. За вещо лице е определен Димитър Бошнаков и делото насрочено за 21.05.2008 г. На тази дата МРРБ и МФ не изпращат представители, даден ход по същество. Постановено Решение № 7300/17.06.2008 г., с което е увеличено паричното обезщетение от 6275,00 лв. на 19644,00 лв. /по 7,36 лв. на кв. м. /.
 - адм. д. № 355//2008 г., III отделение  е образувано по жалба срещу решение № 779/30.11.2007 г. на МС. Определение по хода от 07.02.2008 г. За вещо лице е определен Спас Милчев. Първо съдебно заседание е проведено на 10.11.2008 г., в което е даден ход по същество. Постановено Решение № 13201/03.12.2008 г., с което е увеличено обезщетението от 67 815,00 лв. на 477 691,00 лв.
 - адм. д. № 4728//2008 г., III отделение е образувано на 07.04.2008 г. по жалба срещу решение № 779/30.11.2007 г. на МС. Жалбата е подадена чрез МС на 03.04.2008 г. След комплектоване на административната преписка, същата е изпратена на ВАС на 04.04.2009 г. С определение 23.04.2008 г. по хода е указано, след внасяне на депозит за вещо лице, делото да се докладва за определяне на вещо лице и  за насрочване в открито съдебно заседание. С определение № 6796/05.06.2008 г. е оставена без уважение жалбата срещу предварителното изпълнение на обжалваното решение. Делото насрочено в открито съдебно заседание за 10.09.2008 г., за вещо лице е определен Борислав Савов. В съдебно заседание МРРБ не изпраща представител, даден ход по същество. С жалбата едновременно се претендира и незаконосъобразност, и нищожност на обжалвания акт. Постановено Решение № 9825/30.09.2008 г., с което отхвърля жалбата, подадена от изпълнителния директор на "Литекс Комерс" АД, за прогласяване нищожността; оставя без разглеждане, като процесуално недопустима, жалбата за отмяна на решението на МС и прекратява производството по делото.

 - адм. д. № 1987//2009 г., III отделение е образувано в срок. Делото е прекратено, поради отказ от жалбата.
 - адм. д. № 8840//2009 г., III отделение е образувано в срок. Делото е прекратено, поради оттегляне на жалбата.

 - адм. д. № 5600//2009 г., III отделение. Образувано по жалба срещу решение № 854/30.12.2008 г. на МС. Жалбата е подадена до ВАС на 30.01.2009 г. Определение по хода от 26.05.2009 г. Делото насрочено в открито съдебно заседание за 10.09.2009 г., на която дата е даден ход по същество. Постановено решение № 11662/08.10.2009 г., с което и увеличен размера на обезщетение.
 - адм. д. № 1724//2009 г., III отделение е образувано в срок. Делото е прекратено, поради просрочие на жалбата.

 - адм. д. № 1880//2009 г., III отделение е образувано на 09.02.2009 г. по жалба срещу решение № 854/30.12.2008 г. на МС, обн. в ДВ, бр. 5 от 20.01.2009 г. Жалбата е подадена чрез МС на 04.02.2009 г.; изпратено на ВАС на 06.12.2008 г. С определение по хода от 27.02.2009 г., постановено в закрито заседание, конституирани заинтересовани страни, за вещо лице определен Димитър Бошнаков. Делото е насрочено в открито съдебно заседание за 23.04.2009 г. В съдебното заседание е конституирано ново заинтересовано лице - Национална агенция „Железопътна инфраструктура”, като делото е отложено за нова дата. На основание чл. 137, ал. 7 от АПК е указано да не се изпращат нови призовки, да се призове новоконституираното заинтересовано лице, без да е отбелязано в протокола за коя дата се насрочва делото. Следващо съдебно заседание е проведено на 10.09.2009 г., на която дата е даден ход по същество. Постановено Решение № 11276/02.10.2009 г., с което е отхвърлена жалбата в частта относно паричното обезщетениe.
- адм.д. № 356/2008 г., ІІІ отделение. Книжата са постъпили на 21.12.2007 г. Върнати са за окомплектоване и са  постъпили отново на 07.01.2008 г. Делото е образувано на следващия ден и е определен докладчик. Определението по чл. 38, ал.5 от ЗДС е постановено на 05.02.2008 год. С определението съдът се е произнесъл по доказателствата, конституирал е заинтересовани страни, поставил е задача на вещото лице и е постановил след внасяне на депозит, делото да се докладва на председателя на ІІІ отделение за определяне на вещо лице и насрочване на делото. Няма разпореждане за определяне на вещо лице и насрочване на делото. Датата, за която е насрочено открито заседание се установява от списъка на призованите лица. От списъка се установява и кое вещо лице е определено да изпълни задачата. Делото е насрочено за 02.04.2008 г. Ответникът МС и заинтересованото лице МФ не са изпратели представители, а представляващите юрисконсулти третите заинтересовани лица – Фонд „Републиканска пътна инфраструктура” /Ф”РПИ”/ и МРРБ не са оспорили заключението на вещото лице. Решението е постановено след двадесет дни на 22.04.2008 г. По същия начин е процедирано по адм.д. № 357/2008 год. и по адм.д. № 1873/2009 г.
- адм.д. № 352/2008 г. ІІІ отделение. Жалбата е постъпила във ВАС на 27.12.2008 г. С резолюция от 03.01.2008 г. е върнато за окомплектоване. Постъпило във ВАС на 07.01.2008 г. и делото е образувано на следващия ден. Определение по чл. 38, ал.5 от ЗДС е постановено на 13.02.2008 г. С определението съдът се е произнесъл по доказателствата, конституирал е заинтересовани страни, поставил е задача на вещото лице и е постановил след внасяне на депозит, делото да се докладва на председателя на ІІІ отделение за определяне на вещо лице и насрочване. Няма разпореждане за определяне на вещо лице и насрочване на делото. Датата, за която е насрочено открито заседание се установява от списъка на призованите лица. От списъка се установява и кое вещо лице е определено да изпълни задачата. Открито заседание е проведено на 29.05.2008 г. Представители са изпратили единствено МС и Ф”РПИ”, които са помолили при постановяване на решението, съдът да възприеме като правилен вариант първи по заключението на вещото лице. Съдът с убедително и мотивирано решение, постановено на 26.06.2008 г. е увеличил размера на обезщетението, като е възприел вариант първи от заключението на вещото лице. Същите констатации се отнасят и за адм.д. № 350/2008 г.
адм.д. № 1868/2009 г., ІІІ отделение. Жалбата е изпратена до ВАС на 02.02.2009 г. С резолюция от същия ден е върната на административния орган за окомплектоване. От МС е изпратена и получена във ВАС на 05.02.2009 г. Делото е образувано и е определен докладчик на 09.02.2009 г. Определение е постановено на 21.02.2009 г. С него съдът е допуснал доказателства и съдебно-оценителна експертиза, определил е вещо лице, което да изпълни задачата. Не е посочена датата на съдебното заседание. Съобразявайки третите заинтересовани лица, посочени от ответника – МС на Република България, съдът е конституирал заинтересовани страни. Първото съдебно заседание е проведено на 16.04.2009 г. Съдът е констатирал, че като заинтересована страна неправилно е конституирал Национална агенция „Пътна инфраструктура”, вместо Национална компания” Железопътна инфраструктура” и е отложил делото за призоваване на новоконституираната заинтересована страна. В протокола не е посочена дата на следващото открито заседание. То е проведено на 11.06.2009 г. Ответникът и заинтересованите страни са изпратили представители, които не са оспорили заключението на вещото лице. Решение е постановено на 07.07.2009 г.
- адм.д. № 295/2008 г., ІІІ отделение. На 02.01.2008 г. жалбата е подадена до МС и е постъпила в съда на 04.01.2008 г. Делото е образувано на 07.01.2008 г. и е определен докладчик. Определение по чл.38, ал.5 от ЗДС е постановено на 05.02.2008 г. С него съдът се е произнесъл по доказателствата, дал е конкретни указания до ответника и жалбоподателя, конституирал е заинтересовани страни, поставил е задача на вещо лице. Не е определил вещо лице, не е насрочил делото за открито заседание. От списъка за призовани лица може да се установи кое е вещото лице, определено да изпълни задачата и датата на откритото заседание. Делото е насрочено за 17.03.2008 г. Отложено е по молба на вещото лице, което не е успяло да изготви заключението си. В протокола от съдебното заседание е отразено „отлага делото за друга дата, като на основание чл. 137, ал.7 от АПК, на редовно призованите страни да не се изпращат призовки. След изготвяне на заключението, делото да се докладва на председателя на ІІІ отделение за насрочване”. Липсва резолюция за определяне на нова дата за открито заседание. То е проведено на 27.10.2008 г. и по искане на представителя на МФ е поставена допълнителна задача. Делото е отложено без дата, липсва белег кога и от кого е насрочено. Следващото заседание е насрочено и проведено на 12.01.2009 г., в което заседание е даден ход на делото по същество. Съдебното решение е постановено на 16.01.2009 г. С него съдът мотивирано е възприел заключението на вещото лице по допълнително поставената задача. По описания начин съдът е процедирал при отлагане на делото от съдебно заседание по адм.д. № 1698/2009 г. и по адм. д. № 3718/2009 г. По адм.д. № 1698/2009 г. и по адм.д. № 1538/2009 г. с определението си по чл. 38, ал.5 от ЗДС съдът е назначил съдебно - оценителна експертиза е определял персонално и вещото лице, което да я изпълни.
- адм.д. № 1694/2009 г, ІІІ отделение. Жалбата е получена в МС на 02.02.2009 г., а във ВАС на следващия ден. Делото е образувано и определен съдия докладчик на 04.02.2009 г. Определение със съдържание съответстващо на разпоредбата на чл. 38, ал.5 от ЗДС е постановено на 24.02.2009 г. Определена е задача на вещо лице, определено е вещото лице, което да изпълни задачата и делото е насрочено за открито заседание на 13.04.2009 г. Отложено е по искане за допълнителен срок за изготвяне на заключението от вещото лице Йорданов. В протокола от съдебното заседание е посочена датата на следващото съдебно заседание – 22.06.2009 г. В проведеното заседание са се явили представители на всички участващи в производството страни. Решение е постановено на 13.07.2009 г.
- адм.д. № 1909/2009 г., адм.д. № 1541/2009 г., адм.д. № 1879/2009 г., адм.д. № 19/2009 г. ІІІ отделение. Всички дела са образувани в деня на постъпването на редовни книжа. Същият ден е определяно и вещо лице. Определенията са постановявани в съответствие с разпоредбата на чл. 38, ал. 5 от ЗДС в срок от 5 до 10 дни от образуване на делото. По всички дела е назначавана съдебно оценителна експертиза, определяно е вещо лице и дата на откритото съдебно заседание. При отлагане на делото от съдебно заседание в протокола е посочвана датата на следващото открито заседание. По адм.д. № 1541/2009 г. ответникът и заинтересованите страни са изпратили представители. По искане на представителя на МС, съдът е допуснал изслушване на тройна съдебно - оценителна експертиза и с решението си мотивирано е възприел заключението на експертизата изготвена в троен състав.
- адм.д. № 353/2008 г., ІІІ отделение. Жалбата е подадена не чрез административния орган, а до ВАС на 27.12.2007 г. С резолюция на председателя на ІІІ отделение жалбата е изпратена на МС на Република България. Постъпила е отново във ВАС на 07.01.2008 г. На следващия ден е образувано административното дело и е определен докладчик. На 13.02.2008 г. е постановено определение със съдържание съответстващо на чл. 38, ал.5 от ЗДС. В определението съдът е посочил вещото лице, което да изпълни допуснатата задача и датата на съдебното заседание – 29.05.2008 г. В това заседание представител изпраща само МС. Третите заинтересовани лица - Ф”РПИ”, министъра на финансите, министъра на МРРБ не изпращат представители. Никой не е поставил въпроси към вещото лице. С решение постановено на 20.06.2008 г. съдът е увеличил оценката на отчуждения имот от 27 161 лева на 56 008 лева – почти двойно.  По адм.д. № 294/2008 г., съдът също е определил вещо лице, което да изпълни задачата и е насрочил делото за открито заседание. Делото е образувано на 07.01.2008 г. Определението е постановено на 12.02.2008 г. Открито заседание е проведено на 12.06.2008 г. Всички страни са изпратили представител с изключение на МРРБ. Заключението е прието без към вещото лице да са отправени въпроси. Решение е постановено на 17.07.2008 г. Съдът е възприел заключението на вещото лице и е увеличил оценката от 128 123 на 165 798 лева - почти с четиридесет хиляди лева.
- адм.д. № 291/2008 г. ІІІ отделение. Жалбата е подадена до МС на .02.01.2008 г. На следващия ден е постъпила във ВАС. Делото е образувано на 07.01.2008 г. и е определен докладчик. На 10.01.2008 г. е постановено определение с допуснати доказателства, включително и съдебно оценителна експертиза и конституиране на трети заинтересовани лица. С определението делото не е насрочено и не е посочено вещото лице, което да изпълни задачата. Постановено е да се докладва на председателя на трето отделение за определяне на вещо лице и дата на открито съдебно заседание. Липсва произнасяне на председателя на отделението, но съдебно заседание е проведено на 09.04.2008 г. По искане на МС, съдът е допуснал изслушване на експертиза в троен състав, поставил е задача и е отложил делото без дата. Няма изрична резолюция за насрочването. Следващото открито заседание е проведено на 08.10.2008 г. С мотивирано решение от 17.11.2008 г., съдът е възприел заключението на тройната експертиза и е увеличил оценката от 39 370 лева на 84 209 лева.
- адм.д. № 349/2008 г., ІІІ отделение. Делото е образувано в деня на постъпване на книжата – 08.01.2008 г. Определение е постановено на 17.01.2008 г. С него са допуснати доказателства и съдебно-оценителна експертиза. Конституирани са трети заинтересовани лица и е посочено вещото лице, което да изпълни задачата. Съдебното заседание е проведено на 12.05.2008 г., заключението на вещото лице е прието без въпроси към него. Решението е постановено на 27.05.2008 г. и оценката е завишена от 100 048 лева на 206 039 лева – увеличението е с 106 000 лева. 
- адм.д. № 1696/2009 г., ІІІ отделение. Жалбата е подадена до МС на 02.02.2009 г. Постъпила е във ВАС на 03.02.2009 г. Делото е образувано и определен докладчик на 04.02.2009 г. Определение е постановено на 23.02.2009 г. и делото е насрочено за 13.04.2009 г. В проведеното съдебно заседание съдът е констатирал, че жалбоподателят не е внесъл депозит за изпълнение на допуснатата съдебно-оценителна експертиза. На това основание е отменил определението, с което е допуснал изслушване на експертизата и е дал ход на делото по същество. Решение е постановено на 05.06.2009 г. С него жалбата е отхвърлена като неоснователна.
           След обсъждане на констатациите  по проверените административни дела могат да бъдат направени следните  ИЗВОДИ:
             I.По образуването, движението и приключването на делата.
Производството по проверените дела е по реда на чл.38,ал.1 от Закон за държавната собственост./ЗДС/ Законодателят е определил същото като бързо, въвеждайки кратки срокове  по негово образуване, движение и приключване ,а именно:
- в 7-дневен срок, Министерски съвет да изпрати жалбата до ВАС заедно със становище по нея и всички необходими доказателства;

- в 5–дневен срок от получаването на жалбата, съдът се произнася по допускането на посочените от страните доказателства;
- след 15 дни съдът насрочва делото;

- в 7-дневен срок след заседанието, съдът обявява решението си;
В това производство не се прилагат правилата на чл.56,ал.3 на ГПК и чл.41,ал.5 от ГПК / отм., както и сроковете по чл.199 от ГПК и по чл.157, ал.1 от ГПК / отм./, предвид разпоредбата на чл.38,ал.5 от ЗДС .
            1. Образуването на делата.

1. Министерски съвет е изпращал жалбите до ВАС в срока по чл.38,ал.3 от ЗДС;

2.ВАС е образувал делата в деня на постъпването на жалбите, или най-късно на следващия ден;

3. В случаите, когато жалбите са били директно подадени пред ВАС, последния незабавно е изисквал от МС тяхното окомплектоване с преписката  на обжалвания административен акт;

4. Налице са изолирани случаи на нередовни жалби, което съда е констатирал в деня на постъпването им, или на следващия ден.

           2. Движението  на делата.
1. Задължението си  по чл.38,ал.5 от ЗДС съдът е изпълнявал в срок от 5 до 15 дни;

2. Съдът не е насрочвал делата в открити съдебни заседания в определения  от закона срок - след 15 /петнадесет/ дни от датата на закритото съдебно заседание. Насрочването е в разумни срокове – от 2/два/ до 6 /шест/ месеца;
3. Причина за разглеждането на делата в повече от едно съдебно заседание  е възлагането на допълнителна задача на съдебно –оценителната експертиза  или допускане на съдебно - оценителна експертиза в троен състав.
4. По адм.д.№ 461/2008г., № 467/2008г., адм.д.№ 470/2008г., адм.д. № 295/2008 г., адм.д. № 1698/2009 г., адм.д. № 3718/2009 г., адм.д. № 1868/2009 г. е опорочена процедурата по призоваването на страните. Съдът е отлагал съдебните заседания за друга дата, без конкретно да я посочвал и е постановявал страните да се считат за уведомени при условията на чл.137,ал.7 от АПК;
5. Инцидентно е налице отсрочване на съдебни заседания, без да е налице  резолюция , с посочена причина за отлагането; 
6. По адм.д.№ 1653/2008 г., адм.д.№5238/2008 г., адм.д.№5287/2008 г., адм.д. № 356/2008 г., адм.д. № 352/2008 г., адм.д. № 295/2008 г. липсва изричен съдебен акт, определящ вещото лице, което да изпълни допуснатата съдебно - оценителна експертиза.
7. Често едни и същи експерти са определяни за вещи лица по делата.
8. Разглеждането на делата е приключвало в разумни срокове - от 3/три/ до 10/десет/ месеца;

           3.Приключването на делата.
1. Съдебните  актове са постановявани в разумния едномесечен срок след датата на заседанието, в което е приключило разглеждането на делото. Средната месечна натовареност на съдиите в отделението, разглеждали този вид дела е по 23 /двадесет и три/ дела. Натовареността е много висока в сравнение със средната месечна натовареност на съдиите в страната, която ВСС отчита; 
2. По всички дела, по които съдът се е произнесъл по същество е допуснал увеличение на оценката на отчуждения имот. По част от делата увеличението е съществено - по адм.д.№ 355/2008 г. /делото е било предмет и на самостоятелната проверка от ИВСС/; адм.д.№ 111/2008 г., адм. № 1576/2008 г., адм.д. №  105/2008 г., адм.д. №461/2008 г, адм.д.№539/2008 г., адм.д. № 294/2008 г., адм.д. № 349/2008 г., адм. д. № 353/2008 г., адм. д. № 292 / 2008г., адм. д. № 291 / 2008 г. увеличението е от 60 до 20-11-4-3-2 пъти. Съдебните решения съдържат мотиви, които обосновават допуснатото  увеличение.  
           II. Действия на страните и участниците в процеса, рефлектиращи на образуването, движението и приключването на делата.
           1.Министерски съвет.

1. При изпращането на жалбите до ВАС, МС няма писмено становище по тях – негово задължение по чл.38, ал.3 от ЗДС;

2. В редица случай, МС не е посочвал в решението по отчуждаването точно и вярно имената на собствениците на имотите - изискване по чл. 34б от ЗДС;
3. По част от делата процесуалният представител на МС не е оспорвал заключението на вещото лице – адм.д.№  465/2008 г., адм.д.№ 355/2008 г. адм.д. № 1694/2009 г., адм.д. № 349/2009 г., адм.д. № 353/2008 г., адм.д.,  № 350/2008 г., адм.д. № 1868/ 2009 г., адм. д. № 1868/ 2009 г. и др.;

4. По други дела - адм.д. № 1574/2008 г., адм.д.№ 1574/2008 г. адм. д. № 356 / 2008 г. и др. процесуален представител за МС не се е явявал;

          2. Заинтересовани страни.
1. Заинтересованите страни по делата - Национална агенция „Пътна инфраструктура”, Министерство на регионалното развитие и благоустройството, Национална компания „Железопътна инфраструктура”и Министерство на финансите не са се явявали в съдебни заседания по делата - адм.д. № 106/2008 г., № 117/2008 г., № 118/2008 г., № 461/2008 г., № 461/2008 г., № 465/2008 г. и др. изброени в обстоятелствената част на настоящия акт, не са оспорвали заключението на съдебно-оценителната експертиза по реда на ГПК и не са вземали никакво становище по съществото на спора.             
2. Национална агенция „Пътна инфраструктура”, Национална компания „Железопътна инфраструктура”, Министерство на регионалното развитие и благоустройството и Министерство на финансите, са пропуснали да изпълнят задълженията си, определени им с разпоредбите на чл. 170,ал.1  АПК и чл.171,ал.3 от АПК.
            3. Жалбоподатели.

1. Често жалбите са общи и не съдържат конкретни оплаквания относно  размера на присъденото обезщетение.

2. В една част от жалбите не са направени всички искания по събиране на доказателства, необходими за доказване на оплакванията.

            4. Вещи лица.
1. Много често, когато делата са насрочвани в по-кратки срокове, определените вещи лица са депозират молби, че не могат да изготвят заключенията си, с което са ставали причина за отлагане на съдебните заседания.

2. При определянето на размера на обезщетението за отчуждения имот по метода на пазарния аналог, не всякога се изследват достатъчен брой  реализирани сделки с недвижими имоти, което често довежда до различна цена на кв.м., респ. различен размер на обезщетението на кв.м. за имоти в една и съща местност.
                  III.Нееднаква и противоречива съдебна практика.
1. На всички състави събират доказателства дали е внесено в търговска банка определеното с административния акт обезщетение за процесния имот, а така също и доказателства за публикация в два централни ежедневника, с която са уведомени собствениците на отчуждените имоти в коя търговска банка е внесено обезщетението, определено с Решението по отчуждаването, както и за началната дата, от която започва изплащането му – изискване по чл.39.ал.4 и ал.6 от ЗДС. /направено  по адм.д.№464/2008год;/;

2. Налице е противоречива съдебна практика по приложението на чл.34б от ЗДС, изразяваща се в:

1. В една част от решенията, съставите на трето отделение приемат, че неотразяването на името на действителния собственик на отчуждения имот в решението на МС е основание за неговата незаконосъобразност и отменят същото дори когато  такова оплакване не е направено с жалбата - решение № 11362 / 29.10.2008г. по адм.д.№ 1574 / 2008г.; решение № 6065 /26.05.2008 г. по адм.д. № 1577 / 2008 г.; определение № 1503 / 12.02.2007 г. по адм.д. № 11904 / 2006 г. на 5-членен състав на ВАС; решение № 3963 / 20.04.2007 г. по адм.д. № 12142 / 2006 г.; решение № 4937 / 17.05.2007 г. по адм.д. № 12236 / 2006 г.;

2. В друга част от решенията се приема, че в случаите, в които не е посочено името на собственика на отчуждения имот е налице очевидна фактическа грешка, която административния орган следва да отстрани и изпращат  жалбата на МС за произнасяне - определение № 1870 / 22.02.2007 г. по адм.д. № 11913/2006 г. - ІІІ отделение ; определение № 2722 / 26.02.2009 г. по адм.д. № 1901 / 2009 г. - ІІІ отделение;
3.С решение № 3248 /21.03.2008 г. по адм.д.№ 1031 / 2008 г. - ІІІ отделение  е прието, че неспазването на чл.34б от ЗДС не е основание за прогласяване на нищожността на решението на МС. В противен смисъл е решение № 12470 / 12.12.2006 г. по адм.д. № 7257 / 2006 г. на ІІІ отделение, с което е прогласена нищожността на решение на МС поради противоречие с чл.34б от ЗДС. Тази група решения освен вътрешната си противоречивост, носи и противоречивост с възприетите становища в другите две групи решения.

              Противоречивата съдебна практика има пряко отношение към  приключването на самото отчуждително производство и не съответства на идеята на законодателя за неговото бързо, ефективно и справедливо приключване. Същата може да бъде преодоляна чрез приемане на тълкувателно решение на Общото събрание на съдиите на ВАС .

                Настоящите изводи определят необходимост да се търси нов законодателен подход към този вид правоотношения - специален закон за отчуждителните производства, нови, ясни правила и критерии за вещите лица, чрез който да се гарантират навреме интересите на държавата, на частния интерес и да формират еднакъв и справедлив краен резултат.
                    Препис от настоящия акт да се изпрати на Константин Пенчев- Председател на Върховен административен съд.

                   На основание чл.54,ал.1,т.4 от Закон за съдебната власт да се направи сигнал до Председателя на ВАС за отправяне на искане за приемане на тълкувателно решение на Общото събрание на съдиите на ВАС по констатираната противоречива съдебна практика.
                   На основание чл.54,ал.1,т.5 от Закон за съдебната власт, препис от настоящия  акт да се изпрати на Висшия съдебен съвет.

                   На основание чл. 54,ал.1,т.7 от Закон за съдебната власт, препис от настоящия акт да се изпрати на Министерски съвет, Национална агенция „Пътна инфраструктура”, Национална компания „Железопътна инфраструктура”, Министерство на регионалното развитие и благоустройството и  Министерство на финансите.            

                                                        ИНСПЕКТОРИ :

    1.
                                                                                     /Незабравка Стоева/

                                                                                      2.

                                                                                    /Елка Пенчева/

